બેઠક બાદ પત્રકારોને શ્રીવાસ્તવે જણાવ્યું કે, બેઠકમાં બિહારના મુખ્યમંત્રી નીતિશ કુમારની પાર્ટી અધ્યક્ષ પદ પરની નિયુક્તિને રદ્દ કરી દેવાઈ છે અને તેમના સ્થાને વસાવાને કાર્યકારી અધ્યક્ષ બનાવાય છે. પાર્ટીના ઉપાધ્યક્ષ કે. રાજશેખરનની અધ્યક્ષતામાં મળેલી કારોબારીમાં બિહારના મુખ્યમંત્રી નીતિશ કુમાર જૂથ દ્વારા મહાગઠબંધન તોડીને ભાજપની સાથે ગઠબંધન કરવા સહિતના નિર્ણયોને પણ રદ્દ કરી દીધા. નીતિશ કુમાર દ્વારા ચૂંટણી અધિકારી બનાવાયેલા અનિલ હેગડેની નિયુક્તિને રદ્દ કરી દેવાઈ. એ સાથે જ હેગડે દ્વારા કરાયેલી પદાધિકારીઓની નિમણૂક આપોઆપ રદ્દ થઈ ગઈ. ઉપરાંત નીતિશ જૂથ દ્વારા જેડીયુના પદાધિકારીઓને પાર્ટીમાંથી કાઢવાના નિર્ણયને પણ નિરસ્ત કરી દેવાયો.